மஞ்சள் வழித்தடம் (சென்னை மெற்றோ)

**மஞ்சள் வழித்தடம்** (*Yellow Line (Chennai Metro)*) என்பது சென்னை மெற்றோவின் இரண்டாம் கட்டத்தின் கட்டுமானத்தில் உள்ள வழித்தடங்களில் ஒன்றாகும். இது நான்காவது மெற்றோ தடமாகும். மஞ்சள் வழித்தடம் கலங்கரை விளக்கத்திலிருந்து பூந்தமல்லி புறவழிச்சாலை வரை நீண்டுள்ளது. இந்த பாதையில் 27 மெற்றோ நிலையங்கள் இருக்கும். இவற்றில் ஒன்பது நிலத்தடி நிலையங்களாகவும், 18 நிலையங்கள் தளத்திலோ அல்லது உயரத்திலோ இருக்கும். சமீபத்திய சென்னை மெற்றோவின் கட்டம்-II வரைபடத்தின்படி, இந்த வழித்தடத்தின் வண்ணக் குறியீடு ஆரஞ்சு நிறத்திலிருந்து மஞ்சள் நிறமாக மாற்றப்பட்டது.

## திட்டமிடலும் கட்டுமானமும்
### இரண்டாம் கட்ட விரிவாக்கம்
சென்னை மெற்றோவின் முதல் கட்டத்தின் கட்டுமானப் பணிகள் சூன் 2009-ல் தொடங்கியது. வணிகரீதியான சேவை பச்சை வழித்தடத்தில் சூன் 2015-இல் தொடங்கியது.  முன்னதாக 10 பிப்ரவரி 2019-இல் நீல வழித்தடத்தின் விரிவாக்கம் திறக்கப்பட்டது.

சூலை 2016இல், தமிழ்நாடு அரசு இரண்டாம் கட்டமாக 104 நிலையங்களுடன் மொத்தம் 104 கிமீ (65 மைல்) நீளமுள்ள மூன்று வழித்தடங்களைக் கொண்டிருக்கும் என்று அறிவித்தது. மாதவரத்திலிருந்து முறையே சிரூசேரி மற்றும் சோழிங்கநல்லூருடன் இணைக்கும் இரண்டு வழித்தடங்களும், கோயம்பேட்டை கலங்கரை விளக்கத்துடன் இணைக்கும் மூன்றாவது வழித்தடமும் கட்டப்படும். சூலை 2017இல், மாநில அரசு இரண்டாம் கட்டத்தை நீட்டிப்பதாக அறிவித்தது. இதில் கலங்கரை விளக்கத்திலிருந்து பூந்தமல்லி வரையிலான வழித்தடத்தினை ஆழ்வார்திருநகரில் உள்ள மாதவரம்-சோழிங்கநல்லூர் பாதையுடன் குறுக்கிடுவதன் மூலம் நீட்டிக்கப்பட்டது. இந்த பாதை 16 கிமீ (9.9 மைல்) பகுதிக்கு உயரமாகவும், 10.1 கிமீ (6.3 மைல்) பகுதிக்கு நிலத்தடி பகுதியுடனும் 26.1 கிமீ (16.2 மைல்) வரை நீட்டிக்கப்படும். இது 12 நிலத்தடி நிலையங்கள் உட்பட 30 நிலையங்களைக் கொண்டிருக்கும். இரண்டாம் கட்டத்திற்கான நிலையங்கள் முதல் கட்டத்தில் தற்போதுள்ள நிலையங்களை விட சிறியதாக வடிவமைக்கப்பட்டுள்ளன.

20 நவம்பர் 2020 அன்று, இரண்டாம் கட்டத்திற்கான அடிக்கல் நாட்டப்பட்டு கட்டுமானம் தொடங்கியது. நவம்பர் 2022இல், இரண்டாம் கட்ட விரிவாக்கத்திற்காக மெற்றோ பெட்டிகளை வழங்குவதற்கான ஒப்பந்தம் ஆல்சுடோமுக்கு வழங்கப்பட்டது. மே 2023இல்,  பாதையில் நிலைய எண்ணிக்கையை 27 ஆக மாற்றியமைத்து இரண்டாம் கட்டத்திற்கான திருத்தப்பட்ட திட்டத்தை சென்னை மெற்றோ தொடருந்து நிறுவனம் அறிவித்தது. இறுதி திட்டத்தின் படி, நான்காவது பாதை 26,1 கிமீ (16,2 மைல்) வரை நீட்டிக்கப்படும் எனத் தெரிவிக்கப்பட்டது.

இரண்டாம் கட்டத்திற்கு 63,246 கோடி ரூபாய் செலவாகும் என்று மதிப்பிடப்பட்டுள்ளது. இதில் ஆரம்பத்தில் 4,710 கோடி ரூபாய் (560  அமெரிக்க டாலர்) ஜிகாவால் கடனாக வழங்கப்பட்டது. 14 பிப்ரவரி 2021 அன்று, இந்திய பிரதமர், இரண்டாம் கட்ட கட்டுமானம் மற்றும் நீட்டிப்புக்காக 63,000 கோடி ரூபாயை ஒதுக்கியுள்ளதாக அறிவித்தார்.

## இரண்டாம் கட்டம்
2022ஆம் ஆண்டு அரசு நான்காவது வழித்தட முன்மொழிவு ஒன்றை வழங்கியது. இந்த வழித்தடம் சுமார் 43.6 கி.மீ. தூரமாகவும் பூந்தமல்லி பரந்தூரை உள்ளடக்கியதாகவும் தீர்மானிக்கப்பட்டது. விரிவான திட்ட அறிக்கை தயாரிக்கப்பட்டு தமிழக் அரசிற்கு வழங்கப்பட்டதன் அடிப்படையில் சூன் 2025-ல் திட்ட ஒப்புதல் வழங்கப்பட்டது. இந்த விரிவாக்கப் பணிகள் இரு நிலைகளாக நடைபெறும். நிலை ஒன்றானது பூந்தமல்லி புறவழிச்சாலைமுதல் சுங்குவார் சத்திரம் வரையிலும் பின்னர் பரந்தூர் வரை இரண்டாம் நிலையிலும் பணிகள் நடைபெறும். இந்த திட்ட அறிக்கை இந்திய அரசிற்கு இறுதி அனுமதிக்காக அனுப்பப்பட்டுள்ளது. இந்த வழித்தடத்தின் கிழக்கு நோக்கிய விரிவாக்கம் கலங்கரைவிளக்கம் மெற்றோ நிலையத்திலிருந்து to உயர்நீதிமன்ற மெட்ரோ நிலையம் வரை திட்டமிடப்பட்டுள்ளது.

கட்டுமானத்தில் உள்ளது

## மேலும் காண்க
* இந்தியாவில் நகர்ப்புறத் தொடருந்துப் போக்குவரத்து

## மேற்கோள்கள்